Þetta eru nokkur algeng mistök sem fólk gerir hvað líkama , sál og samskipti varðar . Þá er gott að vera meðvitaður og reyna að breyta rétt . Líkaminn Þú sefur of lítið . Svefnleysi veldur þreytu , veikindum og jafnvel offitu . Reyndu að fara klukkutíma fyrr að sofa . Þú sleppir morgunmat . Morgunmaturinn er oft sögð mikilvægasta máltíð dagsins . Borði maður morgunmat fara efnaskiptin strax í gang , skapið verður betra og líkurnar á að maður fari að narta í einhverja vitleysu minnka . Þú húkir inni . Líkaminn og sálin þurfa á dagsbirtu að halda . Farðu í tuttugu mínútna göngutúr í hádegishléinu . Farðu í lengri göngutúra á kvöldin og þegar þú ert í fríi . Þú drekkur sykurskerta drykki . Sykurskertar vörur innihalda oft glúkósa sem insúlínið brýtur niður . Á meðan insúlínið er upptekið við að brjóta niður glúkósann fer fitan úr matnum beint í fituforða líkamans , að því er sérfræðingar segja . Drekktu heldur vatn . Þú borðar of lítið af grænmeti og ávöxtum . Grænmeti og ávextir innihalda mikið af vítamínum sem gefa þér orku og trefjar fyrir daginn . Þú borðar of litla fitu . Fita er ekki óvinur þinn . Sérfræðingar fullyrða að ef maður útilokar alla fitu hætti líkaminn að brenna henni og bindi í staðinn þá fitu sem fyrir er til þess að þú sveltir ekki til bana . Þú stundar ekki líkamsrækt . Þú verður sterkari og hressari af því að styrkja líkamann . Það er nóg að gera líkamsæfingar í þrjátíu mínútur þrisvar sinnum í viku . Sviti og púl getur hreinlega virkað sem gleðilyf á suma . Þú borðar of mikinn sykur . Ef þú borðar of mikinn sykur framleiðir brisið meira insúlín en við það eykst fituforðinn . Þú lærir ekkert nýtt . Það er ekki bara líkaminn sem þarf leikfimi til þess að vera í formi , heldur einnig heilinn . Þjálfaðu hann með því að leysa krossgátur , lestu bækur eða farðu á námskeið . Þú ert aldrei ein . Ef þú leyfir þér stöku sinnum að fara ein í göngutúr eða sitja ein og hlusta á lækjarnið slakarðu vel á . Þú grætur sjaldan . Líkaminn losnar við streitu ef þú grætur . Þú leyfir þér aldrei að reiðast . Það er erfitt að ganga um með innibyrgða reiði . Slíkt getur meðal annars leitt til þunglyndis . Þú berð þig saman við aðra . „ Allir hinir ” eru ekki hamingjusamari en þú . Hafðu hugann við þína eigin færni í stað þess að vera alltaf að fylgjast með öðrum . Þú reynir alltaf að vera dugleg . Þú þarft ekki að vera góð í öllu . Það er allt í lagi að vera stundum í meðallagi og það má alveg stundum vera drasl heima hjá þér . Starfið og þú eruð eitt . Ef þú einbeitir þér bara að vinnunni kann þér að þykja lífið tilgangslaust einhvern daginn . Reyndu að finna þér eitthvert áhugamál til að einbeita þér að utan vinnu . Þig langar til að skipta um starf . Ef þú hugsar sífellt um að skipta um starf ættirðu kannski að drífa í því . Sæktu um annað starf eða farðu að læra eitthvað . Þú þorir ekki að biðja um hærri laun . Konur fá lægri laun en karlar . Hafðu í huga að þú ert jafnverðmætur vinnukraftur og karlarnir í vinnunni þinni og minntu þig á það þegar þú pantar launaviðtal . Tengsl við aðra Þú slítur ekki slæmu sambandi . Gagnkvæm virðing þarf að ríkja í sambandi , hvort sem um er að ræða ástarsamband eða samband á milli vina og ættingja . Þú hefur áhyggjur af öllu . Hafðu ekki of miklar áhyggjur af vandamálum allra annarra , flestum duga sínar eigin . Þú væntir of mikils . Þú gætir orðið fyrir vonbrigðum ef þú væntir alltaf mikils af bæði fólki og samkomum .